id id de en zh ta ms ja pt id en zh ta id en ms en ms en id en id en id en ms en ms en id en id en en en en ms en ms en id en ms en ms en ms en ms en id en ms en id en en ca en id en id en id en ms en en ta en en en en en zh en zh zh ta ms ms en id es en en
Tanggungjawab lebih besar, pastikan PTMP berjalan lancar | Buletin Mutiara
MENGGALAS tanggungjawab sebagai Exco Infrastruktur dan Pengangkutan, ZAIRIL KHIR JOHARI sedar bahawa tanggungjawab lebih besar menanti selepas penstrukturan semula portfolio Ahli Majlis Mesyuarat Kerajaan.
Apatah lagi, portfolio pengangkutan yang dahulunya di bawah tanggungjawab Ketua Menteri, Y.A.B. Tuan Chow Kon Yeow kini beralih tangan kepada beliau.
Wartawan Buletin Mutiara, WATAWA NATAF ZULKIFLI bersama-sama jurugambar, ADLEENA RAHAYU AHMAD RADZI sempat menemu bual Zairil yang hadir ke persidangan Mesyuarat Kedua Penggal Ketiga Dewan Undangan Negeri Pulau Pinang Ke-14 di Dewan Sri Pinang baru-baru ini.
Menurut Zairil, Pelan Induk Pengangkutan Pulau Pinang atau PTMP merupakan agenda utama Kerajaan Negeri Pakatan Harapan Pulau Pinang.
“Kebanyakan isu adalah tertumpu kepada PTMP, dan isu-isu berkaitan pengangkutan adalah isu terbesar bagi rakyat Pulau Pinang.
“Tetapi dari segi skop kerja, ia (pengangkutan) berkait dengan infrastruktur jalan, kereta api dan juga berkait dengan portfolio lama iaitu kerja raya, jadi tidak menjadi masalah sangat.
“Walau bagaimanapun, fokus saya tetap kepada pelaksanaan PTMP yang merangkumi projek Tambakan Laut Selatan Pulau Pulau Pinang (PSR), projek LRT (Transit Aliran Ringan) dan pembinaan lebuhraya-lebuhraya sebagaimana dirancang,” ujarnya.
Selain memfokuskan terhadap projek-projek mega yang dirancang, Zairil yang juga Ahli Dewan Undangan Negeri (ADUN) Tanjung Bunga turut memberi tumpuan terhadap penambahbaikan jaringan serta sistem pengangkutan awam.
“Hasrat Kerajaan Negeri adalah untuk meneroka medium pengangkutan air baru selain feri. Misalnya teksi air yang boleh dijadikan sebagai salah satu pilihan kepada rakyat,” katanya.
Sehingga kini, ramai yang masih bertanyakan mengenai status projek PTMP.
“Sebenarnya ada beberapa komponen dalam PTMP yang telah kita mulakan antaranya Pakej 2 iaitu pembinaan lebuhraya dari Air Itam ke Lebuhraya Tun Dr. Lim Chong Eu.
“PSR pula, segala kelulusan telah diperoleh berserta syarat-syarat seperti Penilaian Impak Alam Sekitar (EIA) dan Penilaian Impak Sosial (SIA).
“(Dan) kini dalam proses financial architecture yang mana selepasnya akan disusuli dengan lantikan kontraktor bagi memulakan kerja-kerja tambakan.
“Begitu juga LRT yang sedang menunggu kelulusan akhir daripada Kementerian Pengangkutan (MOT),” ulasnya.
Tangguh kerja kerana pandemik
Kerajaan Negeri telah menulis surat kepada Kerajaan Persekutuan bagi melanjutkan tempoh EIA bagi projek PSR yang dijangka tamat pada Jun 2021.
“Waktu Perintah Kawalan Pergerakan (PKP) hari itu memang tidak dapat bekerja jadi ada kelewatan sikit, atas dasar itu Kerajaan Negeri minta untuk ditangguhkan, namun belum ada respons secara rasmi lagi.
“Tetapi dalam pertemuan Kementerian Alam Sekitar dan Air, bersama-sama Ketua Menteri, pihak Jabatan Alam Sekitar memaklumkan akan mempertimbangkan perkara tersebut.
“Walau bagaimanapun, sekiranya tidak mendapat kelulusan pun, Kerajaan Negeri akan tetap memulakan projek PSR sebelum EIA tamat dan itu menjadi keutamaan,” ulasnya.
Zairil akui cabaran yang menanti beliau apabila memikul tanggungjawab sebagai Exco Pengangkutan memandangkan portfolio tersebut sering menjadi ‘topik hangat’.
“Portfolio ini kerap kali dibangkitkan oleh ADUN semasa persidangan Dewan Undangan Negeri, begitu juga pihak-pihak lain seperti badan bukan kerajaan dan sebagainya.
“Semua orang memang minat dengan isu PTMP khususnya, bukan sahaja rakyat Pulau Pinang bahkan rakyat Malaysia.
“Justeru saya perlu pastikan ia berjalan lancar sepertimana yang dirancang,” tegas beliau.
சிறுத்தொழில் வியாபாரிகளுக்கு 'நம்பிக்கை கடனுதவித் திட்டம்' விழிப்புணர்வு அதிகரிக்க வேண்டும் - குமரேசன்
Promotional and marketing campaigns vital to rejuvenate Penang tourism
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.